procesaur/Wiki.mk huggingface dataset:
Малтешка црква (Виена)

Малтешката црква (германски : ''Malteserkirche''), односно црква Св. Јован Крстител (гер.: ''Kirche des Heiligen Johannes des Täufers'') е црква која се наоѓа во Виена, Австрија. Црквата е основана од страна на витешкиот ред болничари. Првата црква била изградена во 1217 година, а денешната во 15 век. Во 1806 година истата била реновирана. Во време на првата светска војна била оштетена а по војните била повторно реновирана.
Црква Свети Стефан (Виена)

Катедралата Свети Стефан (германски : ''Stephansdom) '') е црква која се наоѓа во Виена, Австрија и спаѓа во склопот на Римокатоличката црква. Била изградена во 1160 година со готсски стил. Оваа градба е најважното религиозно место во Австрија.
Денот кога земјата стоеше мирно (филм од 2008)

Денот кога земјата стоеше мирно (|The Day the Earth Stood Still) е американски Научна фантастика – филм на Скот Дериксон од 2008 год. Филмот е преработка на истоимениот класичен научнофанатастичен филм од 1951 год. Филмот ја доживеа својата американска и светска премиера на 12 декември 2008 год. Многумина филмски критичари, филмот го оценија како бледа копија на оригиналот, но со подобро визуелни ефекти.
1 Синопсис
Филмот е римејк на класикот снимен во 1951 година. Киану Ривс го портреира Клаату, вонезмјанинот што ќе дојде на земјата за да изврши една задача. Владите и научниците од сите земји во светот ќе се обиденат за да ја решат мистеријата во врска со појавувањето на необичниот посетител. Наскоро дознаваат дека тој е дојден да го одржи мирот во Галаксијата и ако некој провоцира ќе биде уништен. Со Клаату на земјата е дојден и суперроботот Горт, кој има задача да ја исполни таа цел. Во меѓувреме Клаату ќе биде гонет од полицијата и војската, а пред да го убијат ќе успее на своите пријатели Хелен и синот Џејкоб, да им ја каже реченицата “Klaatu barada nikto” и им вели дека мора да го најдат Горд за да му ја кажат, ако сакаат да го спречат во намерата да ја активира пеколната машина. Горт ги заробува нив, а успева да дојде и до телото на Клаату, кој со помош на вонземската наука го спасува.
2 Глумечка екипа
Глумци Ликови
Киану Ривс, Клаату
Џенифер Конели, Хелен Бенсон
Џеден Смит, Џејкоб Бенсон
Џон Клис, Професор Карл Барнхардт
Џон Хам, Д-р Мајкл Грениер
Кети Бетс, Рехина Џексон
Подметнување (филм)

Подметнување |Changeling е американски драма трилер – филм на Клинт Иствуд од 2008 год. Главните улоги ги играат: Анџелина Џоли, Гатлин Грифит, Ајми Рајан, Џон Малкович итн. Во 2008 година, филмот бил номиниран за наградата „Златна палма“ на Канскиот фестивал. Во 2009 година, филмот имал номинации за три награди „Оскар“ и две номинации за „Златен глобус“.
1 Синопсис
Дејството на филмот се одвива во Лос Ангелес, во 1928 година. Самохраната мајка Кристин Колинс (ја игра Џоли) се враќа од работа и дознава дека го нема деветгодишниот син Волтер (го игра Грифит). По неколкумесечна истрага, полицијата пронаоѓа едно дете во Илиноис, кое одговара на описот и кое кажува дека е нејзиниот син. Тогаш, се вклучуваат и медиумите, кои сакаат да ја разгласат приказната со среќен крај, но мајката тврди дека тоа не е нејзиниот син. Полицајците ја сметаат мајката за лажливка или за хистерична жена. Но, кога таа ќе му се придружи на еден свештеник (го игра Малкович) во критиката на работата на полицијата, државните служби се свртуваат против мајката. Во меѓувреме, на еден ранч, еден полицаец пронаоѓа имигрант од Канада со нерегулирани документи за престој. Тогаш, момчето од Канада ја соопштува застрашувачката приказна...
2 Глумечка екипа
Глумци Ликови
Анџелина Џоли, Кристин Колинс
Џефри Донован, Џ.Џ. Џонс
Џон Малкович, Густав Бриглеб
Џејсон Батлер Харнер, Гордон Норткот
Ејми Рајан, Карол Декстер
Мајкл Кели, Лестер Ибара
3 66то изданиеЗлатен Глобус
Најдобра главна глумица во драма (Анџелина Џоли)– номинирана
Најдобар саундтрак (Клинт Иствуд) – номиниран
4 81во издание Оскар
Најдобра глумица во главна улога (Анџелина Џоли) - номиниран
Најдобра кинематографија - номиниран
Најдобра уметничка режија - номиниран
Лебница (река)

Лебница или Лебничка Река — река во источна Македонија, десна притока на Струма.
1 Извор, течение и устие
Извориштето се наоѓа под врвот Огражденец (1.744 метри), највисок на планината Огражден. Тече меѓу Малешевските Планини и Огражден со што претставува нивна природна меѓа. Реката се влева во Струма кај селото Лебница.
2 Особености
Вкупниот тек од изворот до утоката изнесува 50 км, од кои 8 на територијата на Р Македонија во нејзиниот источен дел, останатите 42 км во југозападниот дел на Пиринска Македонија, денес во Бугарија. Сливната површина изнесува 318 км<sup>2</sup>. Има среден проток од , со горна граница од околу (заб. 1953 г.). Поголеми притоки се: од десната страна — Тролски Дол, а од левата страна — Црвилска и Добрилачка Река. Во нејзините води живее пастрмка.
3 Значење
Се користи за наводнување. На левиот брег се наоѓа резерватот „Соколата“. Поголем дел од долината на реката е зафатен од заштитената мрежа „Натура 2000“.
Рис Витерспун

Лора Џин Рис Витерспун (|Laura Jeanne Reese Witherspoon) (родена ), позната како Рис Витерспун, е американска глумица и филмски продуцент.
1 Животопис
Во 1999 година, Витерспун ја родила ќерката Ејва, а по неа имала уште две деца.
2 Творештво
Рис Витерспун го свртела вниманието на јавноста со улогата на Ел Вудс во комедијата „Русокосата адвокатка“. Во филмот „Од по работ“ ја толкувала улогата на кантри-пејачката Џун Картер-Кеш за која во 2005 година била наградена со „Оскар“, „Златен глобус“ и наградата на „БАФТА“. Во 2015 година повторно била номинирана за наградата „Оскар“, за улогата на Шерил Стрејд во филмот „Дивина“, во кој таа била и продуцент.
Алнилам

Алнилам или Епсилон Орион (ε Ori / ε Orionis) е голема сина ѕвезда од соѕвездието Орион. Нејзината ознака е `46 Orionis`.
Оваа ѕвезда е 30 ѕвезда по сјајност на небото (четврта по сјајност во Орион) и како син суперџин е една од најпознатите светлосни ѕвезди воопшто. Заедно со Минтака (Делта Орион) и Алнитак (Зета Орион), го образуваат појасот на Орион познат по различни имиња во древните култури. Алнилам е средната ѕвезда.
Таа е една од 57-те ѕвезди што се користат за небесна навигација. За средните латитуди, Алнилам е највисоката точка на небото на полноќ на 15 декември.
Релативно едноставниот спектар на Алнилам е корисен за проучување на меѓуѕвездениот простор. Во текот на наредните милион години, оваа ѕвезда може да се претвори во црвен суперџин и да експлодира како супернова. Опколена е со молекуларен облак NGC 1990.
1 Низ историјата
Името ''Алнилам'' доаѓа од арапското النظام ''an-niżām'', со значење „ѓердан од бисери“. Други називи за оваа ѕвезда се ''Алнихан'' и ''Алнитам'', но се сметаат за погрешна транслитерација.
1.1 Орионов Појас
Трите ѕвезди од појасот Орион се познати по различни имиња низ разните култури. Постојат повеќе арапски термини за нив: ''Al Nijād'' 'Појас', ''Al Nasak'' 'Линија', ''Al Alkāt'' 'Златно Зрно'. Во кинеската митологија овие три ѕвезди биле познати како `Легнат Мост`.
Овие три ѕвезди наводно влијаеле врз изградбата на Пирамидите во Гиза.
Црква Баратија

Црквата Баратија (романски:Biserica Bărăţia din Bucureşti) е црква која се наоѓа во Букурешт, Романија. Објектот бил изграден во 1314 година, и неколкупати била реконструирана: во 1633 година од страна на француските монаси, во 1716 година од Влашкиот принц Стефан Кантакузино, 1741 година, и за последен пат во 1954 година.
Црква Букур

Црквата Букур (романски: Biserica Bucur) е црква која се наоѓа во Букурешт, Романија. Се верува дека била изградена од страна на Букур, основачот на Букурешт. Самиот камен-темелник бил откриен во 1416 година. Црквата за прв пат била забележана на карта направена помеѓу 1844 и 1846 година
Руска црква (Букурешт)

Руската црква (романски:Biserica Rusă) е црква која се наоѓа во Букурешт, Романија. Објектот бил изграден во 1909 година, од страна на руската православна црква. Посветена е на рускиот цар Николај II. Нејзината изградба чинела 600,000 златни рубли. Изградена е од камен и тула, со седум куполи. За време на првата светска војна била затворена, а во 1921 повторно отворена.
Регул

Регул (α Leo / α Leonis / Алфа Лав) — најсјајната ѕвезда од соѕвездието Лав и една од најсјајните ѕвезди на ноќното небо. Регул е оддалеченa приближно 77,5 светлосни години од Земјата, и е една од малкуте ѕвезди со традиционални имиња. Самиот систем е идентификуван како троен систем од ѕвезди. Регул A, главната ѕвезда, има две придружни ѕвезди, Регул Б и Регул Ц, кои се многу блиску една до друга.
1 Набљудувања
Регул е најблиску до еклиптиката, и редовно е помрачена од Месечината. Се случуваат затемнувања и од планетите Меркур и Венера, но поретко. Последното затемнување на Регул од планета се случило на 9 јули 1959 година, од Венера, а наредното ќе биде на 1 октомври 2044 година, повторно од Венера. Другите планети нема да го прекријат Регул во наредните неколку милениуми, поради нивните позиции.
Сонцето секоја година околу 23 август доаѓа најблиску до Регул.
Регул е околу 3,5 пати поголемо од Сонцето, и е млада ѕвезда од само неколку стотици милиони години. Се врти екстремно брзо, со вртежен период од само 15,9 часа, што предизвикува да има заоблена форма. Ова предизвикува фотосферата на половите на Регул да биде значајно потопла и пет пати посјајна од нејзиниот екваторски појас. Да се ротира само за 16% побрзо, центрипеталните сили би ја надминале силата на гравитацијата, и ѕвездата би се распаднала.
2 Видливост
Регул A е една од најсјајните ѕвезди на ноќното небо со впечатлива привидна ѕвездена величина. Регул B е помало џуџе ѕвезда со спектрален тип `K2`. Последниот придружник, Регул С, е мала црвена ѕвезда, со најслаба светлина од трите.
3 Систем
Регул е повеќеѕвезден систем составен од врела, сјајна, синобела ѕвезда со пар помали и понесјајни придружнички. Двете ѕвезди орбитираат со период од 2.000 години, и се наоѓаат на раздалечина од околу 100 ае.
4 Потекло на поимот
''Regulus'' е латински збор за 'принц' или 'мал крал'. Грчката варијанта Basiliscus исто така се употребува. Ѕвездата е позната и како Qalb Al Asad, од арапското قلب لأسد или ''Qalb[u] Al-´asad'', со значење 'срцето на лавот'. Оваа фраза е преведена на латински како Cor Leonis, што е уште едно од имињата за оваа ѕвезда. Во Кина е позната како 轩辕十四, „Четиринаесеттата Ѕвезда на Ксуанјуан.
Персиските астролози во 3000 п.н.е. Регул ја знаеле како ''Венант'', една од четирите 'кралски ѕвезди'. Регул е една од неподвижните ѕвезди која има кабалистички симбол .
5 Поврзано
* Соѕвездие Лав
* Список на најсјајни ѕвезди
Црква Слобозија

Црквата Слобозија (романски: ''Biserica Slobozia'') е црква која се наоѓа во Букурешт, Романија и е во склопот на Романската православна црква. Црквата била изградена во периодот од 1664 до 1667 година и е посветена на Свети Димитар Солунски.
Катедрала „Народен спас“

Народен спас (романски: ''Catedrala Mântuirii Neamului Românesc'') е катедрала која треба да биде изградена во Букурешт, Романија. Нејзин архитект ќе биде Јоан Аугустин. Идеја за изградба на оваа црква произлегла уште за време по првата светска војна, кога биле направени и првите скици и проекти на црквата. Но за време на комунизмот, немало начин овој објект да биде изграден. По 1989 година повторно произлегла идејата за изградба на оваа црква. Но проектот бил одбиен од поголемата маса во Романија вклучувајќи ги и црковните лица кои тврделе дека оваа инвестиција би чинела многу скапо, и дека било потребно да се обрне повеќе внимание за реконструкција на останатите цркви кои за време на комунизмот биле напуштени.
Конечно во 2006 година било земено решение за изградба на оваа катедрала. Нејзината конструкција ќе чини над 8 милиони €.
Манастир Ставрополис

Манастирот Ставрополис (романски: ''Mănăstirea Stavropoleos'') е манастир кој се наоѓа во Букурешт, Романија и е во склопот на Романската православна црква. Црквата била изградена во 1724 година во време на влашкиот принц Николас Маврокордат.
Лав (соѕвездие)

Лав (''Leo'') — едно од соѕвездијата на зодијакот. Неговиот симбол е. Се наоѓа западно од соѕвездието Рак и источно од соѕвездието Девица.
1 Забележителности
1.1 Ѕвезди
Соѕвездието Лав содржи многу сјајни ѕвезди, како што се Регул (α Лав); Денебола (β Лав); и Гама Лав (Алгиеба).
2 Наводи
*''Star Names: Their Lore and Meaning'', by Richard Allen Hinckley, Dover. ISBN 0-486-21079-0
* Ian Ridpath and Wil Tirion (2007). ''Stars and Planets Guide'', Collins, London. ISBN 978-0007251209. Princeton University Press, Princeton. ISBN 978-0691135564.
*''Dictionary of Symbols'', by Carl G. Liungman, W. W. Norton & Company. ISBN 0-393-31236-4
Металци

Металци („metalheads“ во англојазични земји) е популарен назив за луѓе кои слушаат хеви метал музика и припаѓаат на хеви метал поткултурата.
1 Танц
Некои движења на телото се речиси универзални во метал културата, како што се „удирањето со глава“ (англ. ''headbanging''), „скокањето од бина“ (''stage diving''), шуткањето (''moshing'', ''pitting''), сурфањето и скокањето во публиката (''crowd surfing''), и свирањето на невидливи гитари — „воздушна гитара“ (''air guitar''). Исто така се присутни и разни гестикулации со рака како познатите „ѓаволови рогови“.
2 Облека
Хеви метал облеката на раните 1980-ти се состоила главно од тексас фармерки, каубојки, црни маици и кожни јакни со навртки и пришивачи на бендови. Долга коса била речиси обврзна.
Во 1990-тите, металската мода малку се променила, во согласност со појавата на поекстремни правци на металот, како дет метал, блек метал и грајндкор, како и под влијанието на гранџ и готик. Црната боја доаѓа повеќе до израз и црни тексас фармерки или маскирни панталони полека ги заменуваат сините тексас, кои сега претставуваат стил на осумдесеттите. Мартинки главно заменуваат каубојки, а наместо јакни со навртки и пришивачи, сите сè повеќе ги носат популарните јакни „виетнамки“.
Иако долгата коса и понатаму останала неразделив елемент на хеви метал културата, во 90-тите станува прифатена и кратка коса или избричена глава, најмногу под влијание на Metallica, Кери Кинг од Slayer и Фил Анселмо од Pantera. За разлика од металците во 80-тите кои најчесто се бричеле, или носеа мустаќи, во 90-тите бради станаа популарни, а посебно т.н. „шилесто брадиче“.
3 Поврзано
* Хеви метал музика
Црква Света Петка Самарџиска (Софија)

Црквата Света Петка Самарџиска е црква која се наоѓа во Софија, Бугарија и е во склопот на Бугарската православна црква. Посветена е на Света Петка Самарџиска.
1 Историја
Оваа црква била изградена во 11 век, но се смета дека на нејзино место имало црква од многу порано. Најстарите задржани фрески датираат од 14 век. Црквата претставува мала еднокорабна градба, делумно вкопана во земјата. Под нејзините темели биле откриени стари римски гробници. Ѕидовите на црквата се дебели 1 метар, изградени од тули и камења. Иконостасот во црквата е дело на дебарските мајстори од фамилијата Филипови.
Според писателот Николај Хајтов во оваа црква бил погребан Васил Левски.
2 Галерија
Ориночки крокодил

Ориночкиот крокодил (''Crocodylus intermedius'') е критично загрозен вид на крокодил кој живее во северниот дел на Јужна Америка, односно реката Ориноко. Просечната големина на ворасна единска изнесува 3 до 4 метри. Најголемиот крокодил од овој вид кој бил уловен во 1800 година наводно бил долг 6,6 метри, меѓутоа оваа информација е непотврдена. Денешните ориночки крокодили се смета дека не надминуваат должина од 4,8 метри. Овој вид на крокодил се препознава по релативно долгата муцка и жолтеникавата кожа со темнокафени пруги.
1 Особености
Овој вид на крокодил живее во басените на реките Ориноко и Мета во Колумбија и Венецуела.
Ориночкиот крокодилот се пари за време на сувиот период од годината, и најчесто 14 недели по парењето женката го гради гнездото. Гнездото е од песочен насип. Периодот на инкубација на јајцата трае околу 3 месеци. Кога излегуваат од јајцата, малите крокодили ја викаат мајката, која доаѓа, ги откопува од гнездото и ги префрла до водата. Мајката се грижи за малите околу една година. Младите крокодили лесно можат да бидат плен на Американскиот црн мршојадец, гуштерите Тегу, анакондата, кајманите и други месојадци.
2 Заштитен статус
Ориночкиот крокодил е критично загрозен како резултат на прекумерниот лов поради неговата кожа. За време од 1940-тите до 60-тите, илјадници единки биле убиени во мочуриштата на Ориноко и Љанос, така што видот бил доведен на работ од изумирање. Заштитен статус за овие крокодили е воведен во 1970-тите. Денес е заштитен вид и во Венецуела и во Колумбија. Освен ловот поради кожата, како други опасности за овие крокодили се и ловот на малечки крокодили кои потоа се продаваат, загадувањето и предлогот за подигање брана во горниот дел на реката Ориноко.
Не се знае точко колку единки има во дивината, но се проценува дека има помеѓу 250 и 1500 единки. Популацијата во Колумбија е доста мала, со најголемата под-популација која брои 50-тина единки. Најголемата под-популација во Венецуела содржи помалку од 500 возрасни единки. Постојат и голем број на помали под-популации.
Во ноември 2007 година, 50 единки од ориночките крокодили биле чувани во зоолошки градини, од кои најголема популација од 35 единки во аквариумот во Даглас. Во Венецуела, голем број крокодили се чуваат и во установи за размножување. Од 1990-тите, голем број на млади крокодили се пуштени во приватните фарми и во националните паркови во Венецуела. Бидејќи поголемиот број на млади крокодили во дивината умираат пред да станат возрасни единки, 360 крокодили од фармите за размножување се пуштени во дивината откако ќе достигнат големина од 2 метра.
Отворена содржина

Отворена содржина, неологизам создаден по аналогија на „отворен код“, опишува каков било вид на креативно дело издадено во формат кој експлицитно дозволува копирање и модифицирање на неговата содржина од било кого, а не само од некоја затворена организација, фирма или лице. Најголемиот проект на отворена содржина во светот е Википедија.
1 Слободна содржина
Како во случајот со термините "отворен код" и "слободен софтвер", некои материјали со отворена содржина можат исто така што се опишат како "слободна содржина", иако технички тие опишуваат различни нешта. Проектот Отворен Именик е пример на отворена содржина но не и на слободна содржина. Основната разлика помеѓу лиценците е дефиницијата на поимот ''слобода'': некои лиценци се обидуваат да ја максимизираат слободата за сите идни потенцијални приматели, а други ја максимизираат слободата само на првиот примател.
1.1 Common content
Поимот Common content се користи за трудови публикувани под лиценцата Creative Commons.
1.2 Отворен пристап
Поимот „отворен пристап“ се однесува на специјална категорија на материјали, која се состои од т.н. рецензиски-објавени статии до кои пристапот е слободен.
2 Лиценци
* Creative Commons (11 верзии)
* Design Science
* Free Creations (види )
* ГНУ-ова лиценца за слободна документација
* Лиценца за отворена содржина
* Open Directory Project — користиени од Open Directory Project
* Open Gaming — лиценци на Отворени Игри Фондацијата, публикувана од страна на Wizards of the Coast
* Open Publication — лиценци на Open Content Project
3 Поврзано
* Дигитална слобода
* Отворен код
* Отворен пристап
3.1 Главни репозитари и именици со отворена содржина
* — portal linking to free and openly licensed course materials from hundreds of universities worldwide
* — free and openly licensed course materials from more than 1,800 MIT courses
* — global open-content repository started by Rice University
* — network of open teaching and learning materials, with ratings and reviews
** — free and open educational resources from The Open University
* — directory/registry of open data/content packages and projects
* — network for international development issues
* — worldwide open catalog for product information
be-x-old:Вольныя матэрыялы
ce:Маьрша гIирсаш
cy:Cynnwys rhydd
de:Freie Inhalte
el:Ελεύθερο περιεχόμενο
eo:Libera verko
fr:Œuvre libre
ga:Ábhar saor
gl:Contido libre
he:תוכן חופשי
hy:Ազատ բովանդակություն
ilo:Nawaya a linaon
is:Frjálst efni
krc:Эркин материалла
ml:സ്വതന്ത്ര ഉള്ളടക്കം
mn:Чөлөөт агуулга
tl:Malayang nilalaman
ur:آزاد مواد
vi:Nội dung tự do
Руска црква (Софија)

Руската црква Николај Чудотворец (руски: ''Церковь Святителя Николая Чудотворца''; бугарски: ''Храм Свети Николай Чудотворец'') е црква која се наоѓа во Софија, Бугарија и е во склопот на Руската православна црква.
Оваа црква започнала да се гради кон крајот 19 век (точниот датум не се знае, бидејќи се обработувале различни архитектонски проекти). Нејзината градба траела до 1914 година кога била осветена во предвечерието на Првата светска војна. Зградата била изградена на парцела на Руската амбасада по проект на Михаил Преображенски специјално за потребите на руските имигранти во главниот град на Бугарија. Фреските се дело на екипа од уметници, предводени од Василиј Перминов (еден од авторите на живописот во Александар Невски). Петте мали куполи на црквата се позлатени. Централната купола е висока 19 метри. Камбаните биле донирани од рускиот цар Николај II.
Првично христијанскиот храм бил замислен како капела кон амбасадата на Русија во Бугарија. Храмот речиси веднаш ја изгубил оваа своја улога по 1917 година. По Втората руска револуција во него започнале да служат свештеници и архијереи од т.н. Руска задгранична црква, а храмот станал центар на многубројната руска имиграција во Софија.
По 1947 година црквата била предадена на Московската патријаршија, која го управува до денес.
Во архитектонски поглед храмот е изграден во традициите на руската црковна архитектура од 19 век со употреба на древноруски елементи и традиционални староруски мозаици и резби.
Во криптата на храмот се наоѓа гробот на рускиот епископ Серафим Соболев.
1 Галерија
Благоја Николовски (сликар)

Благоја Николовски (р. 1944 во Скопје) — македонски сликар.
1 Живот
Во 1965 година завршува на отсекот сликарство во Средното уметничко училиште во Скопје и своето образование го надоградува во Ликовната школа (''École des Beaux-Arts'') во Париз. Учествува на повеќе самостојни и групни изложби меѓу кои и на Меѓународниот ликовен триенал на академијата „Лалит Кала“ во Индија.
Николовски живее и работи во Скопје, Република Македонија.
Тонски систем

Тонскиот систем е систем од сите тонови кои се користат во музичката практика. Тонскиот или нотен систем е поделен на групи од по 7 именувани тонови различни по висина кои се викаат октави. Секоја октава има свое име: субконтра, контра, голема, мала, прва, втора, трета, четврта, петта.
Црква Света Недела (Софија)

Црквата Света Недела (бугарски: ''Света Неделя '', поранешно име ''Свети Крал'') е црква која се наоѓа во Софија, Бугарија.
1 Историја
Црквата е катедрален храм на софискиот митрополит. Таа се наоѓа на стариот плоштад Коручешме кој денеска се вика Света Недела. Во 19 и првите години на 20 век храмот се нарекувал ''Свети крал'', бидејќи во него се чувале моштите на српскиот крал Стефан Урош II (1282-1321). Околу 1460 година за време на епидемијата во градот, софискиот митрополит Силваниј ги пренел од населбата Трепча, северно од Приштина во денешниот Лулински манастир Свети Кирил и Методиј. Потоа тие биле пренесени последователно во ротондата Свети Ѓорѓи, во храмот Свети Архангел, во митрополитската црква Света Марина. Најверојатно во почетокот на 18 век храмот Света Недела станал митрополитски и моштите на српскиот крал биле пренесени во него.
Веројатно првичната црква била изградена во 10 век и како други тогашни софиски храмови била со камени основи, а нагоре со дрвена конструкција. Во овој изглед храмот опстојувал сè до средината на 18 век. Во почетокот на 50-тите години на 19 век Софиската митрополија и Софиската градска црковна општина одлучиле да изградат нов катедрален храм. На 7 мај 1856 година започнала изградбата на новата црква. Таа е трикорабна базилика со должина 35,5 метри и ширина 19 метри.
Во есента на 1863 година изградбата на новата црква била завршена. Од 1863 до 1865 година Антон Станишев го изработил иконостасот. Дел од иконостасот. Осветувањето на храмот се извршило во 1867 година. При привременото руско управување (1877-1879) кнез Александар Дондуков-Корсаков подарил на храмот комплет од 8 камбани со различна големина.
На крајот на 19 век во врска со големите урбанистички промени во центарот на главниот град црковното одбор решил да го реставрира надворешниот изглед на храмот. Дизајнот бил доверен во 1898 година на архитектот Никола Лазаров. За три години обновата била довршена.
На 20 јуни 1915 година починал бугарскиот егзарх Јосиф I. Тој бил погребан на јужната страна на храмот. Три години подоцна починал софискиот митрополит Партениј, кој бил погребан на северната страна на храмот.
Црквата била срушена на 16 април 1925 година кога во неа бил организиран терористички напад од страна на комунистите во градот. Во нападот од експлозијата биле убиени 193 луѓе а биле повредени околу 500. Се смета дека тоа е најтешкиот терористички чин во историјата на Бугарија, а во тоа време и во светот.
Поправките на храмот започнале во јуни 1927 година. До пролетта на 1933 година бил изграден речиси новиот храм со должина од 30 метри, ширина од 15,50 метри и височина со куполата од 31 метар. Во храмот бил вратен позлатениот иконостас. Храмот бил свечено осветен на 7 април 1933 година. Во 1992-1994 година била извршена поправка на подот во храмот.
2 Галерија
3 Поврзано
* Атентат во црквата „Света Недела“ - Софија
Капрарола

Капрарола (итал. ''Caprarola'') — гратче во провинцијата Витербо, во регионот Лацио во централна Италија. Гратчето е сместено на верига од вулкански ридови, познати како Чимини.
Градот е најпознат по импозантниот ренесансен дворец наречен Вила Фарнезе, изграден за кардиналот Алесандро од видното благородничко семејство Фарнезе во средината на XVI век од архитектот Јакопо Бароци да Вињола.
Хоеншвангау

Хоеншвангау (герм. ''Hohenschwangau'') — село во општината Швангау, во округот Источен Алгој во Баварија, Германија.
Селото се наоѓа помеѓу замоците Нојшванштајн и Хоеншвангау и има 2 милиони посетители годишно, од каде ги започнуваат турите по некогашните кралски замоци.
Во градот доминираат паркинзи, ресторани, приватни пансиони, хотели и продавници за сувенири.
Хоеншвангау се граничи со езерото Алпсе на запад.
Црква Свети Јаков (Љубљана)

Црквата Свети Јаков (словенечки : ''Šentjakobska cerkev'') е црква кој се наоѓа во Љубљана, Словенија. Била изградена во периодот помеѓу 1613 до 1615 година со стар готски стил. По земјотресот во Љубљана, во 1895 година црквата била реновирана
Макијавелизам

Макијавелизам — поим во психологијата каде лицето има склоност да ги мами и манипулира другите со цел да постигне некоја лична добивка. Овој концепт е инспириран од ренесансниот политиколог Николо Макијавели, поточно од неговото дело „Владетелот“, од кое подоцнежните мислители ја имаат изведено максимата: „Целта ги оправдува средствата“.
Во 1960-тите Ричард Кристи и Флоренс Л. Гаијс осмислиле тест за проверка на макијавелизмот на една личност. Подоцна овој текст бил дообработен и наречен MACH-IV тест, што е прашалник од 20 прашања кој денес претставува стандарднен тест за самооценка за макијавелизам. Луѓето кои добиваат над 60 од можни 100 бода на тестот MACH-IV се сметаат за „високомакијавелистички“; т.е. кои се согласуваат со искази како: „Никогаш никому не кажувај зошто си направил нешто, освен ако од тоа има корист“, (Бр. 1) но не се согласуваат со искази како: „Највеќето луѓе во суштина се добри“ (Бр. 4). Луѓето кои добиваат под 60 бода од можните 100 на MACH-IV тестот се сметаат за „нискомакијавелистички“; тие пак веруваат во искази како: „Не постои оправдание за лажење“, (Бр. 7) и „Највеќето луѓе кои успеваат во светот водат чист и морален живот“ (Бр. 11). Во низа студии предводени од Кристи, Гајс и неговиот помошник Дејвид Бергер, поимот (претставата за) макијавелизам бил експериментално потврден. Тој претставува и религија во зародиш, која се заснова на верувањето дека нема ништо вредно на светот освен логиката и самиот себе.
1 Поврзано
* Макијавелистичка интелигенција
* Антисоцијална психопатија
* Социјално-доминантна ориентација
* Цинизам
* Егоизам
* Нарцизам
* Николо Макијавели
* Зигмунд Фројд
19 јануари (настани)

1419, Стогодишна војна: Градот Руан, а со тоа и сета Нормандија влегува во составот на Англија.
1806, Велика Британија го окупирала ’Рт на Добра Надеж.
1853, Операта „Трубадур“ од Џузепе Верди премиерно е прикажана во Рим.
1861, Џорџија станала петтата држава која се оделила од САД.
1899, Судан станал кондоминиум на Велика Британија и Египет.
1915, Францускиот пронаоѓач Жорж Клод ја патентирал неонската светилка за примена во рекламирањето.
1945, Втора светска војна: Советската војска го ослободила Варшавското гето. Од вкупно 230.000 жители во 1940, нацистичката окупација ја преживеале помалку од 900.
1966, Индира Ганди станала премиер на Индија.
1969, Студентот Јан Палах починал од повредите здобиени 3 дена претходно кога се запалил на Вацлавскиот плоштад во знак на протест поради задушувањето на Прашката пролет.
Црква Свети Петар (Љубљана)

Црквата Свети Петар (словенечки : ''Cerkev Sv. Petra or Šentpetrska cerkev'') е црква кој се наоѓа во Љубљана, Словенија. Оваа црква е една од најстарите цркви изградени во Словенија во 1730 година. По земјотресот во Љубљана црквата била реновирана.
Црква Свети Никола (Љубљана)

Црквата Свети Никола (словенечки : ''Stolnica svetega Nikolaja'') е катедрала кој се наоѓа во Љубљана, Словенија. Била изградена во периодот од 1262 година. Во 1361 година била опожарена а во 1469 година разрушена од страна на Османлиите. Во периодот од 1701 до 1706 година црквата била повторно изградена.
Мраз

Мразот претставува цврста агрегатна состојба на водата. Водата во нормални услови преминува од течна во цврста агрегатна состојба на температура од 0 °C. Поради специфичното просторно распоредување на молекулите вода, мразот има помала густина од водата (за приближно 8,5%) и поради тоа плови на нејзината површина. Специфичната топлина на мразот е двојно помала од онаа на водата во течна состојба. Поради тоа мразот брзо се формира на површината на водата разладена на температура од 0 °C, а за неговото топење е потребно двојно помало количество топлина. Со зголемување на соленоста на водата се намалува нејзината точка на заледување. Така морската вода замрзнува на температура од -1,91 °C. Најголема количина лед во биосферата има на поларните капи.
Но мразот не е својствен само за водата. Всушност тој вид лед се нарекува воден мраз. Имено речиси секоја гасовита супстанца при одредена температура и притисок може да премине во состојба на мраз. Во вселената е познато постоење на воден мраз, но исто така има и на пример метански мраз на Плутон или мраз од амонијак на нешто поблискиот Уран.
1 Мразот како тема во уметноста и во популарната култура
* „Голомразица“ — песна на рускиот поет Владимир Висоцки.* „Мразевите“ — песна на рускиот писател Борис Пастернак.* „Пукањето на мразот“ — расказ на македонскиот писател Бошко Смаќоски.* Коцка Мраз (англиски: ''Ice Cube'') — американски рапер и глумец.* „Куќа од мраз“ (англиски: ''Ice House'') - песна на британската рок-група Кричрс (''The Creatures'') од 1983 година.* „Заробен под мраз“ (англиски: ''Trapped Under Ice'') — песна на американската хеви-метал група Металика (''Metallica'') од 1984 година.* „Мраз“ (англиски: ''Ice'') — песна на британската рок-група Стренглерс (''The Stranglers'') од 1979 година.* „Ледено студен мраз“ (англиски: ''Ice Cold Ice'') — песна на американската рок-група Хускер Ду (''Husker Du'') од 1987 година.
Црква Свети Архангел Михаил (Белград)

Саборната црква Св. Архангел Михаил (српски: ''Саборна Црква Св. Архангела Михаила / Saborna Crkva Sv. Arhangela Mihaila'') е црква која се наоѓа во Белград, Србија и е во склопот на Српската православна црква. Црквата била изградена во периодот помеѓу 1837 до 1840 година по наредба на принцот Милош Обреновиќ.
Монголците пред Џингис-хан

Монголците пред доаѓањето на власт на Џингис-хан биле номадски племиња поделени на повеќе групи и без суштинско обединување во единствена држава.
1 Потекло на Монголците
Археолошките докази тврдат дека територијата на Монголија, поточно во јужниот дел од пустината Гоби, биле населени уште за време на каменото доба пред 100.000 и 200.000 години. Подоцна, за време на железното доба почнале да ја населуваат цела Монголија и почнале да создаваат племенски сојузи и да ѝ се закануваат на безбедноста на Кина. Потеклото на помодерните Монголци се забележало преку археолошките пронајдоци во шумите, населби населени од ловци и номадски племиња. Тие ја населувале територијата од Кореја па сѐ до денешен Казахстан. Ова било територија што се забележала во историјата како транзитна зона за преселба на народи кон Кина, Западна Азија и кон Јужна Азија.
Манастир Фенек

Манастирот Фенек (српски: ''Манастир Фенек / Manastir Fenek'') е манастир кој се наоѓа во Јаково, Град Белград, Србија и е во склопот на Српската православна црква. Црквата е посветена на Света Петка. Манастирот бил изграден во 15 век.
Црква Свети Марко (Белград)

Црквата Свети Марко (српски: ''Црква светог Марка / Crkva Svetog Marka'') е црква која се наоѓа во Белград, Србија и е во склопот на Српската православна црква. Била изградена во периодот од 1931 до 1940 година, во непосредна близина на старата црква која датира од 1835 година.
127 Јована

127 Јована (127 Јохана или 127 Жана) — астероид од Главниот астероиден појас откриен на 5 ноември 1872 година од страна на Пол и Проспер Анри. Наречен е во чест на Јованка Орлеанка.
Историја на современа Монголија

Со распадот на комунистичкиот режим во Монголија, првите повеќепартиски избори се одржале на 29 јули 1990 година, Монголската Народна Револуционерна Партија победила на изборите со освојување на 85% од пратеничките места. Државниот Голем Хурал за првпат се состанал на 3 септември и избрал претседател. Исто така се избрале и 50 членови во Бага Хурал или долен дом. Заменикот претседател на партијата бил претседател на Бага Хурал. Во Државниот Голем Хурал започнал со дискусија за усвојување на нов устав и новиот устав стапил насила на 12 февруари. Покрај ова, се усвоиле и бројни закони за гарантирање на човекови права.
Во 1992 година МНРП повторно победил на парламентарните избори, Новиот устав исто така овозможил гласање на претседател преку избори. Така, првиот демократски избран претседател бил Пунсалмагин Очирбат.
Раните и средни деведесетти години биле пропратени и со силни економски шокови. Надворешната трговија пропаднала, техничката и економската помош од Русија престанала а додека домашната економија се борела со приватизација. Исто така, инфлацијата се зголемила.
Во 1996 година, МНРП ги изгубила изборите и опозициската партија ја добила власта во Монголија. Во 1997 година за претседател бил избран Нацагин Багабанди а подоцна во 2001 бил повторно избран.
Денес, Монголија е држава што претежно се заснова на трговија со соседните земји и има воспоставено поголем број дипломатски односи со земји од светот. Македонија и Монголија имаат дипломатски односи и тие односи се одвиваат преку македонската амбасада во Пекинг.
Детроит Езера, Минесота

Детроит Езера (|Detroit Lakes) е најголемиот град и центар на Бекер Округ, Минесота. Во 2007 година, градот имаше 8 030 жители.
Детроит Езера има многу туристи во лето и во зима. Околу 20,000 илјади туристи го посетуваат градот во лето.
Емилија Атијас

Емилија Атијас (|Emilia Attias) (родена ) — професионален модел, глумица и танчерка во Аргентина. Се има појавено на многу насловни страници на голем број списанија вклучувајќи ги и Maxim, Gente и Gabo. Најдобро е позната по својата улога како Сиело Махико, подоцна Паз Бауер во аргентинската телевизиска серија ''Ангели''. Атијас е родена во Буенос Аирес.
1 Кариера
Својата кариера ја започнува некаде во 2003 година со гостување во неколку епизоди од серијата ''Млади бунтовници''. Подоцна се здобива со мали улоги во некои сегменти на некои телевизиски емисии. Нејзината прва главна улога ја добива во 2007 година, во телевизиската серија ''Ангели'' каде ја толкува Сијело Махико во првите две сезони, нејзината ќерка Паз во третата сезона, и се појавува како гостин во неколку епизоди во четвртата сезона, чие снимање и емитување завршија во 2010.
Монголија за време на династијата Ќинг

Во 17 век и XVIII век, Голема Монголија (без Бурјатија и Алтај) станале дел од кинеското царство на династијата Ќинг. Дури и пред да се формира дијнастијата, повеќе монголски племиња биле принудувани да се приклучат кон Манчуската држава од страна на Лигден Хан. После поразот и смртта на Лигден Кан, неговиот син морал да управува со државата. Повеќето од територијата што денес е позната како Внатрешна Монголија припаѓала кон новата држава. Надворешна Монголија се приклучила во 1691 година кога биле поразени од ѕунгарите и ги оставило без шанса за опстанок како независна единка. Хошудите во Ќингхај биле освоени во 1723- 1724 година, а нивната територија 1756 - 1757. Последните монголци што се припиоле кон империјата биле торгудските калмици во 1771 година.
1 Административна поделба
Монголија била поделена на два дела: Внатрешна Монголија и Надворешна Монголија, поделба што и денес опстојува.
Внатрешна Монголија* Џиримска лига
* Џосоту лига
* Џу Уда лига
* Шилинголска лига
* Улан Чаб лига
* Ихе Џу лига
Наредните биле директно контролирани од манчускиот император:
* Чахар 8 хошу
* Гуихуа Тумед 2 хошу
Надворешна Монголија
* Халха
** Сецен Хан 23 хошу
** Провинција на Тушету Хан 20 хошу
** Провинција на Саин Нојон Хан 24 хошу
** Провинција на Зсагту Хан 19 хошу
* Ховсгол* Тану Уријанхај
* Кобдо територија 30 хошу
* Или 13 хошу
* Хох Нур 29 хошу (Кингај)
* Еџине хошу
* Алаша хошу
Serpentine Fire (бенд)

Serpentine Fire — метал-група од Скопје, која постои од 2005 година. Групата е составена од Игор Панев (вокал), Филип Златковски (гитара), Дамјан Јанев (гитара), Милош Дејановиќ (бас гитара), Љубомир Јовановиќ (тапани). Serpentine Fire имаат издадено 1 студиски албум под името „''Out to the light''“ кој бил објавен на 21 ноември 2008 г. Победници се на Рок-фест фестивалот во 2006 г.
Црква „Св. Сава“ - Белград

Храмот Свети Сава (српски: ''Храм светог Саве / Hram svetog Save'') е црква која се наоѓа во Белград, Србија и е во склопот на Српската православна црква. Овој храм е најголемиот православен храм на Балканот и втор во светот по Црквата на Исус Христос Спасителот во Москва. Била изградена на местото на кое се смета дека Синан паша ги запалил моштите на Свети Сава во 1595 година. Изградбата на црквата започнала во 1894 година, а како главен архитект бил избран Александар Дероко.
Изградбата на храмот била финансирана со собирање на доброволни прилози, како и со плаќање на поштенски марки. Недалеку од храмот е парохискиот дом, а тука се наоѓа и предвидената зграда на патријаршијата. Овој спомен-храм претставува органски дел на современата живописна силуета на Белград, сочинувајќи едно од неговите главни обележја. За време на Втората светска војна изградбата на црквата било оневозможено како и со доаѓањето на власт на комунизмот. Така, во 1984 година конечно била издадена дозвола за нејзина доизградба.
1 Архитектура
Храмот се наоѓа на крајот на белградската линија Калемегдан - плоштадот република - Теразије - Белграѓанка - Храмот Свети Сава. Изграден е во српско-византиски стил, со четири ѕвона високи 44 м. Висината на врвот на куполата изнесува 70 м, додека е главниот позлататен крст висок е уште 12 м, што му дава на врвот на храмот вкупна висина од 82 м, а надморска висина од 134 м (64 м над нивото на реката Сава). Поради тоа оваа црква завзима истакнато место на белградскиот хоризонт и видлива е од сите влезови на градот.
Храмот зазема површина од 3.500 квадратни метри во приземјето, со уште дополнителни 1.500 м² на три галерии на првото ниво. Постои уште и галерија од 120 м² на второто ниво, на кое се наоѓа и надворешен видиковeц кој се протега околу целата купола. Храмот во правец исток-запад се протега 91 м, а во правец север-југ 81 м. Куполите се украсени со осамнаест позлатени крстови во три големини, додека во камбанаријата се наоѓаат 49 ѕвона од австриската звоноливница ''Grassmayr''.
Црквата може да прими 10.000 верници, а на западната хорска галерија можат да застанат околу 800 хористи. Храмот е обложен со бел мермерен гранит, во што учествувал и словенскиот ''Мармор Хотавље''.
Род (бог)

Род претставува бог во словенската митологија.
1 Опис
Тој бил сметан за заштитник на родот и семејството и поврзуван е со култот кон предците. Негови придружнички биле рожаниците, кои некои ги сметаат за пандан на грчките божици на судбината. Меѓутоа, според рускиот академик Борис Рибаков, Род е божество од највисок ранг, од кого зависи сѐ во природата, тој е владетел на небесните светови, покровител на плодородноста, родот и семејството. Како небесен бог, тој се поврзува со Сварог. Сосема е возможно Род и Сварог да се две имиња за едно исто божество, два аспекта на небесниот апсолут. За него дознаваме од разните проповеди и поученија на црквата, која со сите сили се обидувала да го искорени култот кон Род и неговите небесни (две или три) придружнички, рожаниците.
Така, во еден коментар на Евангелието, познат под името „О вдуновении духа в человека“ датиран во 15 век, се вели:
...Еден бесмртен и неуништлив творец.
Му вдахна (на човекот) в лице дух на животот и би човекот со душа жива“
Тоа не е Род, кој седи на воздухот и фрла на земјата грутки, и од тоа се раѓаат деца...
Творец на сѐ е Бог, а не Род.
Според овој цитат, во словенските верувања, Род седи на воздухот и фрла на земјата (некакви) грутки, од кои се раѓаат децата. За творец на сѐ бил сметан Род. За тоа колку силен бил култот кон Род и рожаниците, јасно се гледа во скратениот и прераскажан превод на „Словото на пророкот Исаја“ од 12 век. Таму Род е претставен како божји противник и е наречен Сатана:
Голема несреќа - да не се разбере прочитаното;
големо зло - да не се послушаат помудрите...
Браќа, почујте што ви е кажано, откажете се од служењето на Сатаната;
од правењето на тие идолски пирови на Род и рожаниците!
Исполнете ја, браќа, волјата Божја,
како што нѐ учат книгите на пророците,
апостолите и црковните отци,
за да добиете живот вечен кај спасителот Исус, нашиот Господ,
нему слава во веки веков.
Амин!
Исто така, во средновековните извори се говори и за тоа дека Словените прво почнале да им принесуваат жртви на Род и рожаниците, а дури потоа на Перун, богот свој.
Bloomsbury Publishing

Bloomsbury Publishing plc е независна, издавачка куќа во Лондон која е позната по издавање на литературни романи. Големиот прираст на компанијата во последнава деценија е највеќе благодарение на Хари Потер серијалот од Џ. К. Раулинг. Bloomsbury беше награднеа со награда ''Издавачка куќа на годината'' во 1999 и 2000.
Компанијата е основана во 1986 од страна на Најџел Њутон, кој претходно работел и во други издавачки куќи. Компанијата станува регистрирана јавна компанија во 1995, кога приходите и се зголемуваат за £5,5 милиони, кои беа искористени за подобрување на кориците на детските книги. Во 2007, Bloomsbury ја издаде книгата Bloomsbury 21, книга во која беа наведени сите 21 најпопуларни книги за да ја прослават своата 21-ва годишнина.
Задруга

Задруга е рурална заедница на добра која била присутна меѓу многу словенски племиња, а највеќе меѓу Јужните Словени.
Сите членови на задругата, најчесто околу триесет лица, живееле заедно и обработувале заедничка земја, која никој не можел самостално да наследи. Задруга се состоила од неколку куќи, една главна и неколку околни во кои живееле помлади брачни двојки. Бидејќи задругата била заснована на патрилинеарен систем, девојка која би се мажила, ја напуштала татковската задруга и влегувала во задругата на својот маж.
Задругa најчесто сочинувало неколку генерации од едно или повеќе семејства, со најстариот член на чело (дедо или старец), чие мислење сите го уважувале. Поважни прашања се решавале на заеднички состаноци, кои се нарекувале собрание, собор, совет итн.
Задругите биле соединети во жупа, а неколку жупи сочинувало словенско племе. На чело на племето стоел врховниот кнез, кои кај Јужните Словени се нарекувал жупник.
Задругите исчезнале на крајот на XIX век, а од некои од поголемите задруги исчезнале села. Многу денешни села на Балканот имаат корен во задругите, а голем број го носат името на основачот. Населби кои потекнуваат од задруги можат да се препознат по називите кои имаат наставки како: -ивци, -евци, -инци, -ци, -ане итн.
Во Србија, Босна и Бугарија задругите најдолго се одржувале, најверојатно поради турските власти. Словените имале поголеми изгледи да опстанат соединети во задруга, отколку поединечни семејства. Во Србија задругите опстанале сè до почетокот на XX век, а во западна Бугарија до крајот на XIX век век.
Дамдин Сухбатор

Дамдин Сухбатор (монголски: ''Дамдин Сүхбаатар'', р. 2 февруари 1893 — 20 февруари 1923) — монголски воен водач за време на револуцијата во 1921 г. Во монголската историја, тој е запомнет како една од најзначајните фигури во монголските напори за стекнување на независност.
1 Детство и младост
Сухбатор е роден во Мајмајченг, кинеско трговско мести неколку километри оддалечено од Илк Хуре, како трето дете во неговата фамилија. Неговиот татко работел како работник и работел тешки работи. Кога Дамдин наполнил шест години, неговата фамилија се преселила во близина на рускиот конзулат. Тогаш тој научил руски јазик благодарение на тоа што секој ден играл со руските деца. На 14 годишна возраст, Дамдин имал голема среќа да се образува од професорот Зајсан Џамијан. После 16 годишна возраст тој почнал да работи како орто јавач (слично на курир). По прогласувањето на првата независност на Монголија во 1911, Сухбатпр бил регрутиран во монголската војска.
2 Во армијата на Богд Хан
Во 1921, русите отвориле воено училиште во Хуџирбулан и Дамдин Сухбатор бил еден од војниците што биле испратени таму. Наговиот талент за воена тактика и неговите воени вештини како што се јавање и пукање му довеле почит од надлежните и после обуката тој станал заповедник на вод. Во 1913 тој се вселил во ново живеалиште со неговата жена Јанџма. Тогаш се родил неговиот прв син.
Во јуни 1914, Сухбатор бил замешан во бунт на војници против лошите услови на живот и корупцијата во армијата. Подоцна, во 1917 година, Сухбатор бил испратен на источната монголска граница под команда на Хатанбатар Магсарџав. Подоцна тој бил препратен во канцеларија за препишување даноци и будистички текстови.
3 Поврзано
* Историја на Монголија
4 Наводи
* Ургунге Онон, Монголски херои на 20 век, Њујорк 1976, стр. 143-192
Номади

Номади се заедница на луѓе кои се движат од едно до друго место и немаат постојано место на живеење. Денес, во светот постојат околу 30 до 40 милиони номади. Многу култури и заедници биле номадски, но денес номадските народи се среќаваат ретко поради индустријализацијата на светот.
Има три вида на номади:
* номади што се преселуваат поради ловење,
* номади што се преселуваат поради трговија,
* и номади што се преселувале поради пасишта.
1 Номадите како тема во уметноста и во популарната култура
Понекогаш, номадите се јавуваат како тема во бројни дела од уметноста и популарната култура, како:
* „Номади“ - песна на српскиот поет Јован Дучиќ.* „Номад“ (''Nomad'') - британска музичка група.* „Американски номад“ (''American Nomad'') - американска музичка група.* „Номад“ (''Nomad'') - песна на бразилската треш метал-група „Сепултура“ (''Sepultura'') од 1993 година.
1.1 Спиок на номадски народи
* Абабдех
* Афари
* Бедуини
* Беџа
* Чукчици
* Ѕунгари
* Фулани
* Химба
* Хмонг
* Индоаријанци
** Гуџари
** Митани
** Германски народи (порано)
** Словени (порано)
** Дангари
** Ригведици
** Роми
* Ирански народи
** Алани
** Прабугари
** Дахае
** Бахтијари од Иран
** Хепталити
** Хуна
** Кучиси
** Парни
** Партијани
** Сарматијани
** Скитијани
* Калмици
* Кучиси
* Курумбар
* Курди
* Масаи (денес, се полуномади)
* Унгарци
* Моканци
* Монголци
* Мразиги
* Ненци
* Нуери
* Саракацани
* Сомалијци
* Тибеќани
* Тубу
* Туарези
* Туркиски народи
** Евроазиски Авари
** Прабугари
** Кримски татари
** Кумани
** Хуни
** Купчаци
** Хазари
** Печенези
** Селџуци
** Ву Ху
** Казаци
** Киргизи
** Ногајци
** Кашкаи
** Туркмени
** Јуруци
* Трекбоери
Црква „Вознесение Христово“ (Санкт Петербург)

Храмот на Исусовото вознесение (руски : ''Храм Спаса на Крови '') е црква која се наоѓа во Санкт Петербург, Русија. Изградбата на црквата започнала во времето на Александар III во 1883 година а била довршена во времето на Николај II во 1907 година. Храмот спаѓа во склопот на Руската Православна црква.
Казанска катедрала

Казанската катедрала (руски : ''Каза́нский кафедра́льный собо́р) '') — црква која се наоѓа во Санкт Петербург, Русија. Објектот бил изграден во 1801 година а по десет години била довршена. Нејзин архитект е Андреј Вороникин. Во црквата се наоѓа иконата на Казанската Богородица.